Uffiċjali Messikani qalu li qatlu baruni kbir tad-droga li diġa kien irrapurtat li nqatel tliet snin ilu. Nazario Moreno magħruf bħala El Mas Loco (L-aktar Miġnun), kien il-fundatur tal-kartell La Familia qabel beda jmexxi l-kartell tad-droga Knights Templar. Fl-2010 kien tħabbar li nqatel waqt ġlieda bl-armi, iżda l-katavru tiegħu qatt ma nstab u kemm-il darba kien irrapurtat li deher ħaj. Il-Pulizija Messikana qalet li fl-aħħar sabitu fl-istat ta’ Michoacan u sparatlu. Il-kap tal-investigazzjonijiet fl-uffiċju tal-prosekuzzjoni federali Tomas Zeron qal li mill-analiżi li saret fuq il-marki tas-swaba, jistgħu jikkonferma 100 fil-100 li dan huwa ta’ Nazario Moreno Gonzalez.